**Indkaldelse til Generalforsamling for året 2022**

Kære medlemmer

I henhold til Tennisklubben Ryvangs vedtægter punkt 5.1, indkalder bestyrelsen hermed til den årlige ordinære generalforsamling.

Generalforsamlingen bliver afholdt

**onsdag den 15. marts kl. 18.00 i Kulturcenter Kildevæld,**

**Bellmansgade 5 C, 2100 Østerbro**

Den foreløbige dagsorden er således:

1) Valg af dirigent
2) Valg af referent)
3) Valg af to stemmetællere
4) Formandens årsberetning til godkendelse
5) Kasserens fremlæggelse af årsregnskab til godkendelse
6) Behandling af indkomne forslag
7) Fastsættelse af kontingent og indmeldelsesgebyr for næste år
8) Bestyrelsens forslag til årets budget til godkendelse
9) Valg af bestyrelse på 7 bestyrelsesmedlemmer og 2 suppleanter (hvert år)
10) Valg af 2 revisorer og 1 revisorsuppleant (hvert år)
11) Eventuelt.

Den endelige dagsorden udsendes med mail 2 uger før generalforsamlingen, og samtidig lægges bestyrelsens årsberetning, reviderede årsregnskab og budget for det kommende år på hjemmesiden.

Forslag fra medlemmer, der ønskes behandlet på generalforsamlingen, skal sendes pr. mail til bestyrelsen/formanden senest 3 uger før generalforsamlingen. Forslag til ændring af vedtægterne sendes pr. mail til bestyrelsen/formanden senest 1 måned før generalforsamlingen.

For god ordens skyld nævnes det, at det er foreningens aktive medlemmer over 18 år, som har betalt kontingent inden generalforsamlingen, der har stemmeret til generalforsamlingen, og er valgbare til bestyrelsen. Passive medlemmer er ikke valgbare og har ikke stemmeret.

Hvis du kunne tænke dig at bidrage eller høre mere om bestyrelsens arbejde, så kontakt gerne formanden på 41404990 eller næstformanden på 27130381.

På generalforsamlingen vil formand og bestyrelse uddybe formandsberetningen, og tegne et billede af den udvikling klubben står i.

Denne indkaldelse sendes via mail samt lægges på hjemmesiden som nyhed, samt på undersiden for generalforsamlinger.

Vi håber på at se mange af jer.

Bestyrelsen